White Motor Company

White Motor Company var en amerikansk produsent av biler og lastebiler, som var virksom fra 1902 til 1981.

Selskapet ble stiftet av Thomas H. White, som startet produksjon av symaskiner i Cleveland, Ohio i 1876, under navnet White Sewing Machine Co. Etter hvert involverte White sine tre sønner i selskapet, og det var disse som sto bak satsningen på bilproduksjon i 1901.

Den første modellen var kjededrevet og utstyrt med en tosylindret dampmotor montert under gulvet. Det påfølgende året opprettet familien White Motor Company som et eget selskap. Dette selskapet produserte passasjerbiler frem til 1918, og deretter besto produksjonen utelukkende av lastebiler.

Kategori:Bilmerker
Kategori:Bilprodusenter fra USA
Kategori:Etableringer i 1902
Kategori:Opphør i 1981
Kategori:Lastebilprodusenter